
Eljött a reggel és a nap fényesen ragyogott le a távoli erdőre. Ott élt Jimmy, a kisnyúl, egy aprócska házban szüleivel és két bátyjával.

Anyu belépett a szobába, amelyen Jimmy osztozott a testvéreivel.

Először a legidősebb fiú homlokára nyomott puszit, aki békésen szunyókált kék ágyában. Aztán megpuszilta a középső fivért, aki szintén szundikált zöld ágyában.  

Végül Anyu odalépett Jimmy narancsszínű ágyához és az ő feje búbját is megpuszilta.

– Jó reggelt, gyerekek! – szólt Anyu – Ideje felkelni.

A legidősebb fiú kiugrott az ágyból és a fürdőszobába indult.

– Nahát! – kiáltott fel – Kaptam egy vadiúj fogkefét! Kék, a kedvenc színem. Köszönöm, Anyu!
Azzal elkezdett fogat mosni.

A középső testvér követte.

– Én is kaptam egy új fogkefét, és az enyém zöld! – ujjongott, és ő is elkezdte sikálni a fogait.

Jimmy kikászálódott az ágyból, és lassan a fürdőszoba felé sétált. Minek egyáltalán fogmosásra pazarolni az időt? – gondolta. A fogaim úgy jók, ahogy vannak.

– Nézd csak, Jimmy! – mondta a legidősebb testvér – Neked is új fogkeféd van. Narancssárga, mint az ágyad.

– Akkor új van, nagy dolog... – Jimmy megállt a tükör előtt, de nem kezdett bele a fogmosásba.

– Gyerekek, siessetek! Mindjárt kész a reggeli – hallották meg édesanyjuk lágy hangját – Mindenki végzett a fogmosással?

– Én végeztem! – válaszolta a legidősebb testvér és már rohant is ki a fürdőszobából.

– Én is! – felelte a középső fiú. Bátyja után szaladt a konyhába.

– Anyu, én is befejeztem a fogmosást – kiabálta Jimmy. Épp ki akart futni a fürdőszobából, amikor egy hangra lett figyelmes.

– Nem szép dolog hazudni – szólt a hang – Nem is mostál fogat.

– Ez meg ki volt? – kérdezte Jimmy, miközben zavartan körbenézett.

Nem más nézett rá homlokát ráncolva, mint az új, narancssárga fogkeféje, a mosdópulton álldogálva. Jimmy nem akart hinni a szemének...vagy a fülének!

– A fogkefék nem tudnak beszélni! – jelentette ki megdöbbent hangon.

– Hát én tudok. Varázsfogkefe vagyok – húzta ki magát büszkén a fogkefe – Az a dolgom, hogy gondoskodjak róla, hogy MINDENKI mossa meg a fogát.

Jimmy válaszul felnevetett. 

– Én nem mostam fogat és semmi rossz nem történt velem.

– Nézz csak magadra! – válaszolta a fogkefe – Sárgák a fogaid és rémes a leheleted.

– Ez nem igaz, fogkefe. Csak kitalálod! – azzal felkapta a fogkefét és a f

